NaiveNeuron/SloPal huggingface dataset:
Suja, Miroslav, poslanec NR SR (2022-06-23):
Ďakujem za slovo, pán podpredseda. Ako súhlasím s faktickými poznámkami, ale čakal som, že sa koaliční poslanci zapoja do debaty a že bude nejaká plodná diskusia, nielen tu ticho sedieť, aspoň tých pár, čo tu je, a čumieť pod nohy. Je faktom, že som chcel poďakovať aspoň jedinému poslancovi z koalície, pánovi poslancovi Svrčekovi, ktorý sa zapojil veľmi dobrými poznámkami, a vidím, že aspoň niekomu záleží na ľuďoch, ktorí sú na Slovensku. Ja neviem potom, na čo vy ostatní tu vôbec sedíte. Ďakujem.
Glváč, Martin, podpredseda NR SR (2016-10-26):
Ďakujem. S faktickou poznámkou jeden poslanec. Ukončujem možnosť sa prihlásiť. Pán poslanec Suchánek, nech sa páči.
Pellegrini, Peter, predseda NR SR (2014-12-04):
Hlasujeme o bode 25 spoločnej správy. (Hlasovanie.) Prítomných 142 poslancov, za hlasovalo 127, zdržalo sa 15. Tento návrh sme schválili.
Přidal, Alojz, poslanec NR SR (2015-02-06):
No nie je tu kolega Brocka, tak chcel som naňho reagovať, ale je to dôležité aj to, čo chcem povedať aj pre tých kolegov, čo sú tu. Jednoducho tento predmetný návrh zákona, ktorý prerokovávame, je to zákon o sociálnom poistení, ale aj tie predchádzajúce, ktoré išli za sebou, o dani z príjmov, aj novela Zákonníka práce, všetky prednostne sa týkajú rodiny, týkajú sa manželov, pracujúcich rodičov, v konečnom dôsledku teda prinášajú týždeň voľna otcovi narodeného dieťaťa a prinášajú pár desiatok eur pre rodinu podľa toho, koľko nezaopatrených detí má. My chceme prednostne podporiť tých rodičov, ktorí aktívne pracujú, ktorí svojou prácou sa starajú a zarábajú teda na každodenný chlieb pre svoje deti. A verím, že nielen my kresťanskí demokrati, ale aj ostatní kolegovia poslanci si uvedomujú dôležitosť rodiny, dôležitosť manželstva, dôležitosť detí pre budúcnosť Slovenska. Vážení kolegovia, ja si myslím, že pravda je v takej jednoduchej vete: Aká rodina, taká dedina a taká je aj celá krajina. Ale aj tak som chcel kolegovi Brockovi povedať, že či predsa len sme málo nelobovali u ostatných kolegov, aj u kolegov zo strany SMER, či len predsa nie je málo spoliehať sa, že aj oni uvidia, že tieto naše návrhy sú dobré a či by sme teda ešte nemali zvážiť aj osobné rozhovory s ostatnými poslancami, pretože verím, že každému v tejto sále na rodine... (Prerušenie vystúpenia časomerom.)
Žiga, Peter, podpredseda NR SR (2023-12-19):
Na vaše vystúpenie deväť faktických poznámok. Ako prvá pani poslankyňa Gažovičová.
Jílek, Rastislav, poslanec NR SR (2021-04-01):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Šeliga, Juraj, podpredseda NR SR (2021-03-17):
Tri faktické poznámky – na vaše vystúpenie. Pán poslanec Suja, nech sa páči.
Baláž, Radovan, poslanec NR SR (2019-11-28):
Pán predsedajúci, dajte hlasovať o vládnom návrhu zákona ako o celku.
Hrnčiar, Andrej, podpredseda NR SR (2019-04-04):
Pani poslankyňa Zimenová.
B. Bugár, doterajší podpredseda NR SR: (2006-07-04):
(Prerušenie rokovania o 14.51 hodine.) (Pokračovanie rokovania o 15.01 hodine.)
Valášek, Tomáš, poslanec NR SR (2021-03-19):
Vďaka, pán predsedajúci. Budem stručný. Náš čas sa chýli ku koncu. Takže jedna skôr taká mechanická poznámka. Pán minister, veľká vďaka za, za vašu pomoc pri tom, že o tejto rezolúcii sa vôbec bavíme. Ja by som nebol plachý a neospravedlňoval som sa za to, že robíte tlak na vládu v tejto veci. Viete dobre ako skúsený úradík, že, že bez toho tlaku nič nejde. Skôr by som ešte trošku pridal v tom zmysle, že, áno, my sa tu môžme zísť každý rok a baviť sa o zmenách v klíme, ale reálne, pokiaľ nebude vláda robiť kroky A, B, C na pravidelnej báze, tak sa to zvrhne len na tú pre každoročnú diskusiu. Takže skôr ako nemám praktické odporúčania, skôr ako návod na rozmýšľanie, čo všetko sa ešte dá v rámci vlády urobí pre to, aby táto téma nezapadla prachom, aby sme sa nevenovali len každoročne v marci. Viete si predstaviť, že by sme sa každý štvrťrok zišli normálne poctivo vo vláde ako kabinet osobitne k tejto téme, ako inak proste by sa dala ešte udržať na tej agende. Pretože ako dobre viete aj z vlastnej skúsenosti, proste ak niečo nie je prioritou, ak sa k tomu nevraciame pravidelne, ak nie je jasný signál od vás, od premiéra, premiérky, ktokoľvek to je, či bude, že, že toto musí byť niečo, čomu ministri a ministerky venujú svoj obmedzený čas, tak sa proste nič nepohne. Dobre viete, že vo vláde nie je aktívna opozícia, ale obyčajná inercia je často najväčším problémom. A čokoľvek sa dá urobiť pre to, aby tejto téme bola venovaná pravidelná pozornosť, bude nielen dobré, ale aj nevyhnutné pre ďalší pokrok. Vďaka.
Mazurek, Milan, poslanec NR SR (2021-05-27):
Pán poslanec, povedali ste to dobre, povedali ste množstvo príkladov a konkrétnych cifier, ale svojím spôsobom, niežeby to bolo zbytočné, len ja sa tak pýtam, komu to vlastne hovoríte, Igorovi Matovičovi? Vy si myslíte, že to má nejaký význam? On je minister financií za trest, len preto, že ho museli niekde odpratať z pozície premiéra. Veď si pamätáte tú diskusiu, keď pán Naď vtedy povedal, keď sa ho pýtali, a prečo sa teda nevymení Heger s Matovičom a prečo Matovič nejde robiť ministra financií, on povedal: A prečo ho nútite robiť niečo, čo nechce robiť? No a teraz to robí. A takto to aj vyzerá. Môžme sa tu baviť o konkrétnych cifrách, o konkrétnych sumách, 300 mil. sem, prečo zrušili bankový odvod, pripravili štátny rozpočet o 300 mil. každý rok a hovorili o tom, ako sa bankám nedarí, ako banky trpia, ako banky potrebujeme, a náhle vidíme, že bánk sa to nijak nedotklo, že zarobili úplne fantasticky a fantasticky zarábajú ďalej. Môžme sa baviť o tom, prečo potrebovali rušiť dôchodky a zrazu vymýšľajú všelijaké iné prídavky a dávky ľuďom, ktorí si to v poslednej chvíli absolútne nezaslúžia. Môžme sa baviť o tom, ako tu priznal, že za prvé dva mesiace tohto roka minul 300 mil. eur na testovanie. Na čo to je celé dobré? Môžme sa baviť o konkrétnych cifrách, konkrétnych sumách celého tohto návrhu, keď to o mesiac vôbec nemusí platiť, pretože toto je presne ten problém, okrem toho, že táto vláda je tesne pred krachom, veď tu vidíme tú neuveriteľnú šou a tragédiu, ktorú tu Matovič spolu s SaS predvádzajú. Len tu je iný problém. Tu sa môžme baviť v novembri, decembri o rozpočte kľudne aj niekoľko týždňov, vo februári to už neplatí. Dnes tu môžme schváliť 3,5 mld., a v septembri možno príde s ďalšími štyrmi miliardami. Ako máme vedieť, že to takto nebude? A z tohto dôvodu ja už toto vnímam úplne čisto z politickej perspektívy, pretože tá konkrétna faktická je tu a predovšetkým pri Igorovi Matovičovi úplne zbytočná. Bavme sa o tom, ako čo najrýchlejšie povaliť túto vládu, pretože takto to ďalej ísť nemôže.
Jurinová, Erika, podpredsedníčka NR SR (2014-11-26):
Pán poslanec Novotný.
Glváč, Martin, podpredseda NR SR (2018-05-25):
Áno, nech sa páči. Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, Jozefovi Rajtárovi, nech sa páči.
Zajačik, Vladimír, poslanec NR SR (2021-03-31):
Ďakujem pekne, pán predsedajúci. V rozprave k uvedenému návrhu zákona vystúpili traja poslanci. Pozmeňujúci a doplňujúci návrh podala pani poslankyňa Halgašová. Zo spoločnej správy nevyplývajú žiadne pozmeňujúce ani doplňujúce návrhy. Keďže bol dnes v rozprave podaný pozmeňujúci a doplňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Laurenčík, Milan, podpredseda NR SR (2020-04-07):
Pán poslanec Linhart.
Kaník, Ľudovít, poslanec NR SR (2012-05-03):
Veľmi pekne ďakujem, že moja reč vzbudila toľko ohlasov a keďže toho bolo príliš veľa, tak nebudem na každého osobitne reagovať, pokúsim sa to nejako dávať do nejakých skupín. Takže všetkým tým, ktorí sa čudujú, že chceme, aby sa vyšetrila Gorila, no tak im ako jednoznačne chcem pripomenúť a odkázať, pán Magala, ktorý zas bol šéfom SIS-ky, ktorý zastavil akciu Gorila, ktorý zastavil odpočúvanie a potom zametal pod koberec všetky dôkazy, aby sa to nemohlo vyšetriť, dnes sedí z vášho rozhodnutia ako šéf NBÚ. Dostal to za odmenu. Takže ja neviem, kto je s Gorilou tu spojený, ale myslím si, že všetkým, ktorí trošku premýšľajú, je to jasné. Nehovoriac o tom, že pán premiér je jediný z politikov, ktorý chodil na kokakolu do spomínaného bytu. Čo sa týka reči o demokracii. Ja tu netvrdím, že teraz má nastať „Národný front“, ja predsa viem, že vy si schválite „osemdesiattrojkou“ všetko, ja len hovorím o tom, že aby ste si uvedomili, že nezastupujete 100 % občanov Slovenska a aby ste sa netvárili, že ich zastupujete. Volilo vás 20 %, vyše 20 % ľudí a minimálne počúvajte, čo tých ostatných, 25, dobre, čo tí ostatní hovoria. Ďakujem za upresnenie, pán minister. Čiže 25 % ľudí vás volilo. Keď sme my presadzovali reformy, samozrejme, že nebola na tom celospoločenská zhoda, ale tie reformy priniesli absolútne jasne merateľné konkrétne pozitívne dôsledky. Brutálny pokles nezamestnanosti, nárast zamestnanosti, ľudia majú na svojich osobných účtoch, vo svojom osobnom vlastníctve 5 miliárd eur, čo by inak nemali. Zaviedol sa daňový bonus, zvýhodnili sa pracujúci občania, pánovi Pollákovi zároveň odpoviem, že ako minister som urobil so sociálnym systémom veľa, a vtedy naozaj platilo, že pracovať sa oplatí... (Prerušenie vystúpenia časomerom.)
Marcinková, Vladimíra, poslankyňa NR SR (2023-12-15):
Toto neni nič iné ako lex kšefty, pretože keď sa pozriete na to, čo sa mení, musí vám byť jasné, že týmto zákonom treba veľmi rýchlo a počas sviatkov, kedy nikoho nezaujíma nič iné ako, samozrejme, nakupovanie darčekov a čas s blízkymi a pokoj a kľud, sa snažia v tomto vianočnom období spáchať na demokracii, na verejných financiách sabotáž, pretože tu máme schované v nejakých prílepkoch monopoly v zbrojárskom priemysle, na čo upozornila pani poslankyňa Remišová, potom tu bola veď včera večer pomerne siahodlhá debata o tom, na koho otlak stúpila pani Bláhová a prečo vlastne dochádza k zmenám na Úrade pre dohľad nad zdravotnou starostlivosťou, bavíme sa o Pente. Potom sme tu počuli od iného kolegu, že sa týmto zákonom, touto zmenou vytvára priestor na predražené IT zákazky. Potom nám tu týmto zákonom vzniká nejaké úplne nové ministerstvo, ktoré bolo sľúbené nejakému úplne zanedbateľnému politickému partnerovi, ktorému fakt nemali čo dať, ani, aj sa mu báli možno dať nejaké, nejaké dôležité ministerstvo, tak mu vymysleli nové pre šport a cestovný ruch. Ja mám muža v športe a fakt mi to je ľúto, že kto bude vlastne takéto ministerstvo manažovať, ale dôležitejšie je, že pre nich je tak dôležité toto nové ministerstvo, ktoré vzniklo kvôli ich výmyslu, že tu všetci sedia, pozrite sa na stranu SNS, všetci sú tu, všetci diskutujú, všetci hovoria o tom, prečo tak súrne potrebujeme nové ministerstvo. Takže mňa naozaj ich faktické poznámky a vystúpenia v rozprave veľmi zaujímajú, pokladám ich za prínosné a presvedčili ma o tom, že toto nie je len lex kšeft, ale že tu naozaj ide o veľa a je tu nevyhnutné, aby sme v skrátenom legislatívnom konaní, bez možnosti klásť pripomienky, hovoriť o tom, schválili toto nové ministerstvo a všetky zmeny naprieč, napriek orgánmi hneď teraz. (Potlesk.)
Mizík, Stanislav, poslanec NR SR (2020-12-08):
Ďakujem za slovo. Pani Drábiková, prosím vás, dajte školenie o kultúrnom prejave zvlášť pri takejto citlivej téme vášmu kolegovi Šefčíkovi. Vy ste v porovnaní s Urválkom Šefčíkom ako nebo a zem. Ďakujem za slovo.
Bugár, Béla, podpredseda NR SR (2018-06-14):
Ďakujem pekne. Prerušujem rokovanie o tomto bode programu. Budeme teraz pokračovať druhým čítaním o vládnom návrhu zákona, ktorým sa mení a dopĺňa zákon č. 185/2015 Z. z. Autorský zákon v znení zákona č. 125/2016 a ktorým sa menia a dopĺňajú niektoré zákony (tlač 948). Nech sa páči, pani ministerka, môžte odôvodniť vládny návrh zákona.
Grendel, Gábor, podpredseda NR SR (2020-07-09):
Pán poslanec Kašper.
Bugár, Béla, podpredseda NR SR (2011-12-02):
Pán poslanec Jahnátek, samozrejme, môžte reagovať na faktické poznámky.
Pellegrini, Peter, predseda NR SR (2015-05-12):
Prezentujme sa a hlasujme o tom, že Národná rada berie na vedomie správu o činnosti výboru pre európske záležitosti. (Hlasovanie.) Prítomných 137 poslancov, za hlasovalo 81, proti bol 1, zdržalo sa 52 poslancov, nehlasovali 3. Konštatujem, že Národná rada berie na vedomie správu o činnosti výboru pre európske záležitosti. Nasleduje hlasovanie v prvom čítaní o vládnom návrhu zákona o komisárovi pre deti a komisárovi pre osoby so zdravotným postihnutím, tlač 1499, bod 23 schváleného programu. Poprosím spravodajkyňu, pani poslankyňu Luciu Nicholsonovú, aby uviedla hlasovanie o tomto bode programu. (Hlasovanie o vládnom návrhu zákona o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov , tlač 1499.)
Bugár, Béla, podpredseda NR SR (2017-12-05):
Pán poslanec Matovič, nakoľko ste použili moje meno, bez toho, že by použil pán vystupujúci premiér, tak vám musím povedať jednu vec. Ja dodržujem rokovací poriadok. To, že vy porušujete rokovací poriadok, to svedčí o vás. Nikdy som ten váš slovník nepoužil a nikdy som nerobil to, čo vy – daňového podvodníka. (Smiech v sále a potlesk.) Pán poslanec Kotleba.
Kollár, Boris, predseda NR SR (2021-10-07):
Prosím, prezentujme sa a hlasujeme. (Hlasovanie.) Prítomných 126 poslancov, za 79, proti 27, zdržalo sa 20. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Hrušovský, podpredseda NR SR: (2002-07-03):
M. Aibeková, poslankyňa: Ďakujem pekne. Aj ja chcem iba podporiť vystúpenie pána poslanca Orosza. Úplne sa s ním stotožňujem. A my sme aj vo svojich vystúpeniach už vo výbore poukázali aj na skutočnosť, že takto sa zákony robiť nedajú, že jednou novelou krátkou sa vstupuje do ďalších piatich zákonov a riešia sa tak závažné veci, ktoré naozaj by zaviedli úplný chaos. Tak aj ja vyzývam poslaneckú snemovňu, aby sa vážne zamyslela nad definitívnym hlasovaním o tomto návrhu zákona a skutočne aby sa ešte zvážilo, či je v takejto podobe ten zákon možný schváliť. Ďakujem.
Paška, Pavol, predseda NR SR (2012-07-31):
Hlasujeme. (Hlasovanie.) 143 prítomných, 85 za, 2 proti, 56 sa zdržalo. Tieto body sme schválili.
Grendel, Gábor, podpredseda NR SR (2021-10-20):
Pani poslankyňa, chcete reagovať? Nech sa páči.
Huliak, Rudolf, poslanec NR SR (2024-09-25):
Ďakujem, pán predsedajúci, za slovo. Chcem povedať nieže na svoju obhajobu, nemám sa z čoho obhajovať, ale asi toľko. Mne keď moja žena oznámila, že čaká so mnou dieťa, moja milovaná žena, tak som mal slzy v očiach. Neznesiem, ak tu niekto bude spomínať to, že plod nemá nárok na život. Je to boží tvor. Ospravedlňujem sa všetkým ženám, ktoré, ktorých sa to dotklo, ospravedlňujem sa a milujem ženy, ktoré ma poradi... ženu, ktorá ma porodila, a milujem ženu, s ktorou žijem. A ospravedlním sa večer svojej suke na dvore... (Prerušenie vystúpenia predsedajúcim. Výkriky a pískanie v pléne.)
Puci, Róbert, poslanec NR SR (2015-03-11):
Ďakujem pekne. No, ja musím povedať, že plne súhlasím s vyjadreniami svojich kolegov Lebockého, Magdy Košútovej aj Mariána Záhumenského, aj Riša Rašiho. Mňa pán poslanec Simon neprekvapil svojím vystúpením. Chcem povedať jednu vec, že on tu spomínal, že ten systém, ktorý sa týmto novým zákonom nastaví, že je dobre a prefíkane premyslený. Musím povedať, že dobré a prefíkané bolo jeho vystúpenie, lebo v tom je fakt excelentný. A vyťahovať veci z kontextu a povedať len „a“, nepovedať „b“ a upozorňovať len na veci, ktoré nakoniec v konečnom dôsledku nie sú pravdivé, toto ovláda veľmi dobre. A myslím si, že aj na výbore niekoľkokrát sme sa k týmto veciam vracali a sme si ich opakovali donekonečna, ale myslím si, že v tomto prípade „opakovanie – matka múdrosti“ asi prestáva platiť, lebo vraciame sa stále k tým istým veciam, opakujeme stále to isté. Ale holt, keď niekto nechce počúvať, tam my za to nemôžeme.
T. Lebocký, poslanec: (2008-07-03):
Ďalšie hlasovanie je o bode spoločnej správy č. 11 s návrhom gestorského výboru neschváliť. Dajte, prosím, hlasovať.
Hlina, Alojz, poslanec NR SR (2014-02-05):
Vážená pani predsedajúca, vážené kolegyne, kolegovia, v rámci takého už komorného prostredia takú voľnejšiu úvahu k tejto, k tomuto predkladanému návrhu si dovolím aj ja. V komornejšom prostredí preto, lebo už sme tu v poslednom vagóne, už, už držať štafáž nie je potrebné. Poslanecké návrhy opozície sú úplne s absolútnou ľahkosťou ignorované, a pritom tu dôjdu veľké veci, boli tu a ešte prídu, prídu veľké veci týkajúce sa ochrany dôchodcov pred bankovými poplatkami, obrovské veci meniace, navrhujúce zmeny v prídavkoch, ale, žiaľ, sú odsúdené na takúto ignoranciu, aká je tu. Nuž, ale nevadí, zvykám si aj ja. Ešte jednu drobnú poznámku, predsa mi len nedá, ja, keď raz odvoláme pána Pašku, tak mám pocit, že sa nám črtá celkom dobrý nástupca, pani Laššáková to zvláda aj dneska, musím uznať a som o to spokojnejší, že máme už náhradu, že naozaj hlasovanie zvládla bravúrne, takže nemusíte sa báť, kolegovia, kľudne prípadne túto zmenu na tomto kľúčovom poste urobiť, že náhrada existuje... (Prerušenie vystúpenia predsedajúcou.)
P. Hrušovský, podpredseda NR SR: (2001-12-05):
Pán poslanec Jarjabek.
M. Hort, podpredseda NR SR: (2008-11-05):
Dávam teraz slovo Branislavovi Bačíkovi, ktorého určil výbor pre verejnú správu a regionálny rozvoj ako gestorský výbor za spravodajcu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca, máte priestor na vaše úvodné slovo.
Klus, Martin, podpredseda NR SR (2019-11-26):
Každopádne ďakujeme, pán poslanec, za toto jazykové cvičenie. Ten potlesk ste si určite zaslúžili, už len treba dúfať, že ste sa v ničom nepomýlili. Neregistrujem na vaše vystúpenie žiadnu faktickú poznámku, takže v tejto chvíli sa pýtam, či sa chce niekto do rozpravy prihlásiť ústne. Končím možnosť prihlásenia sa do rozpravy ústne. Nech sa páči, pani poslankyňa Zemanová.
Bugár, Béla, podpredseda NR SR (2016-09-20):
Nech sa páči, prezentujme sa a hlasujme o týchto bodoch podľa odporúčania gestorského výboru schváliť. (Hlasovanie.) Prítomných 136 poslancov, za 95, proti 1, 40 sa zdržali. Konštatujem, že tieto body zo spoločnej správy sme schválili. Nech sa páči ďalej.
A. Belousovová, podpredsedníčka NR SR: (2007-02-06):
Pani poslankyňa Košútová, chcete reagovať na faktickú poznámku? (Odpoveď z pléna.)
Figeľ, Ján, podpredseda NR SR (2014-06-05):
Na vystúpenie pána poslanca je päť faktických, štyri faktické poznámky, uzatváram možnosť ďalších. Nech sa páči, Jozef Mihál.
Kollár, Boris, predseda NR SR (2021-10-27):
Prosím, prezentujme sa a hlasujme. (Hlasovanie.) Prítomných 134 poslancov, za 93, proti 9, zdržalo sa 32. Konštatujem, že sme tento návrh schválili. Pristúpime k hlasovaniu o návrhu na zmeny v zložení výborov a na voľbu predsedu skupiny priateľstva, ako ho máte v tlači 695. (Hlasovanie o návrhu na zmeny v zložení výborov Národnej rady Slovenskej republiky a na voľbu predsedu skupiny priateľstva v rámci Slovenskej skupiny Medziparlamentnej únie , tlač 695.) Prosím, prezentujme sa a hlasujme. (Hlasovanie.) Prítomných 136 poslancov, za 66, proti 1, zdržalo sa 66, nehlasovali 3. Konštatujem, že tento návrh sme neschválili. Pristúpime k verejnému hlasovaniu o návrhu na voľbu člena Správnej rady Tlačovej agentúry Slovenskej republiky (tlač 741), ktoré vykonáme použitím hlasovacieho lístka. Svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete: za, proti, zdržiavam sa. Pri voľbe člena Správnej rady Tlačovej agentúry je možné na hlasovacom lístku označiť alternatívu za najviac u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím, upozorňujem minule ste si, sa pomýlili, že toho vašeho kandidáta ste zaznačili za, ale toho protikandidáta ste už nechali voľnú kolonku – a vtedy je ten lístok neplatný. Prosím, označte všetko. Prosím všetkých overovateľov, aby sa ujali svojej funkcie. Súčasne prosím, aby hlasovali ako prví. Pristúpime k vykonaniu hlasovania. (Ruch v sále.) Prosím, ešte kľud v sále. Máme tu procedurálny návrh pána poslanca Viskupiča. Nech sa páči, máte slovo.
Čaplovič, Dušan, poslanec NR SR (2011-05-18):
Ďakujem veľmi pekne. Chcel by som potvrdiť slová pani bývalej ministerky Tomanovej, a keďže som bol podpredseda vlády, som mal povinnosť a úlohu koordinovať túto záležitosť, aby sme na jednej strane neukrivdili vlastníkom a na druhej strane ale neukrivdili ani tým konkrétnym občanom, ktorí by mali mať právo na bývanie a sú skutočne v zložitej sociálnej situácii, sú to väčšinou prestarlí občania a podobne. Boli to veľké diskusie, nakoniec sme sa zhodli s viacerými ministrami, že sme tento termín predĺžili. A znovu opakujem, pán podpredseda vlády aj pán minister, treba k tomu pristupovať empaticky, pretože dnešní vlastníci, veľká časť tých dnešných vlastníkov nie je pôvodných reštituentov. To sú ľudia, ktorí často podvodne, a ja môžem povedať miesta na Štefánikovej ulici, podvodne „obabrali“ pôvodných vlastníkov a získali toto vlastníctvo. Čiže niekedy aj toto treba zhodnotiť, i keď je to veľmi ťažké a náročné, ale si myslím, že sú to často mnohí z nich bytoví „žraloci“. Ďakujem veľmi pekne.
Žiga, Peter, podpredseda NR SR (2024-06-27):
Pán poslanec Michelko.
Laššáková, Jana, podpredsedníčka NR SR (2013-11-29):
S reakciou? Nechcete reagovať. Teraz sa pýtam, či sa chce prihlásiť niekto do rozpravy ústne? Do rozpravy sa hlásia páni poslanci Švejna, Duchoň a Hlina. Končím možnosť prihlásiť, Švejna, Duchoň a Hlina. Končím možnosť prihlásiť sa do rozpravy prihlásiť sa ústne. Nech sa páči, pán poslanec Švejna, máte slovo.
Matovič, Igor, poslanec NR SR (2017-03-30):
... nejaký pán Milan Fiľo za jednu pätinu ceny a miesto toho, aby sa podelil následne so zamestnancami, čo mu prikazovala privatizačná zmluva, 34 % tejto firmy previedol potichu na firmu Spoločná istota, ktorej šéfom Dozornej rady bol šéf kancelárie Ivana Lexu z roku, kedy uniesli Michala Kováča mladšieho. Čiže odovzdal úplatok 1,6 mld. korún za to, že mohol sprivatizovať SCP Ružomberok. Takto sa správa zločinecký režim. A keď tu niekto, nejaký pán Hrnko teraz ide takýto zločinecký režim obhajovať, tak je to naozaj smutné v tejto chvíli, keď chceme naprávať krivdy z tohto zločineckého režimu. Je mi veľmi ľúto, že kolega Beblavý nie je schopný posúdiť, že aká obrovská krivda nastane, keď zrazu jedného človeka v kauze Technopol vystavíme trestnému stíhaniu a kedy vlastne ostatní páchatelia v tejto kauze budú voči nemu svedčiť len preto, lebo majú milosť. Čiže, kolega Beblavý skúste si alebo skús si prečítať návrh, ktorý predkladá vláda, kde hlavnú argumentáciu má, že chce odstrániť niečo nemorálne a nedemokratické, a preto by sme nemali robiť ďalší nemorálny a nedemokratický krok, ktorý týmto nastane. Lebo ešte raz, Michal Kováč mladší týmto bude vystavený trestnému stíhaniu a svedčiť voči nemu budú ostatní, počestní to občania, ktorí dostanú v tej istej kauze, tí istí spolupáchatelia, ktorým zostane platná milosť. Toto je nedemokratické a nemorálne.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 144, za 53, proti 29, zdržalo sa 61 a 1 nehlasoval. Návrh nebol schválený. Prosím pána poslanca Beluského, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 657/2004 Z. z. o tepelnej energetike (tlač 1163). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 1163.)
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 132 poslancov, za 79, proti 50, zdržal sa 1, nehlasovali 2. Konštatujem, že Národná rada po opätovnom prerokovaní schválila zákon o elektronických komunikáciách, vrátený prezidentkou Slovenskej republiky. Teraz prosím povereného člena výboru pre hospodárske záležitosti pána poslanca Vojtecha Tótha, aby uviedol hlasovanie o bode 5 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 157/2018 Z. z. o meteorológii, tlač 759. (Pozn. red.: správne „o metrológii“.) Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 157/2018 Z. z. o metrológii a o zmene a doplnení niektorých zákonov v znení zákona č. 198/2020 Z. z., tlač 759.)
Kaliňák, Robert, poslanec NR SR (2011-12-21):
Ďakujem. Pán poslanec, chcem sa poďakovať teda za veľmi jasné vysvetlenie tých problémov, ktoré vznikli. Áno, je to presne tak. Toto je takisto náprava, ktorú sme museli vykonať po jednom experimente, ktorý do parlamentu priplával, ktorý rozprával o braní platov, o serióznej práci, ale keď sa dnes pozerám do sály, tak tu dnes ani v práci nie je. Verím, že si dá sám sebe návrh, aby si zobral plat za túto schôdzu, v ktorej nie je. Ďakujem pekne. (Potlesk.)
Hambálek, Augustín, poslanec NR SR (2012-10-26):
Pán predseda, dajte, prosím, hlasovať o návrhu zákona ako o celku.
Glváč, Martin, podpredseda NR SR (2017-03-29):
Ďakujem. Dávam slovo spoločnému spravodajcovi z výboru pre financie a rozpočet poslancovi Petrovi Náhlikovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Blanár, Juraj, poslanec NR SR (2013-10-24):
Pán poslanec Mihál, ja som naozaj vďačný, že takýto návrh zákona je tu v Národnej rade, a som aj rád, že je to v nejakom súzvuku aj so splnomocnencom vlády, ktorý má túto problematiku rovnako na starosti. A jeho vystúpenie bolo podľa mňa veľmi jasné. Ak má to byť teraz takým spôsobom, že na jednej strane chválite tento zákon, ale dávate podmienky, že v prípade, že nebude niečo z môjho návrhu prijaté, potom to nepodporím, tak už si vytvárate len alibisticky možno priestor na to, aby ste zaň nehlasovali. Rovnako aj tvrdenia, že je niečo protiústavné, sú pomerne silné z vašej strany, pretože samotní ústavní právnici veľakrát majú veľmi ťažké pozície, aby posúdili, že či sa jedná, alebo nejedná o protiústavnosť, a som presvedčený, že právnici aj z ministerstva robili maximum preto, aby sme sa posunuli dopredu. Ja absolútne podporujem tento krok, ktorý sa dnes prerokuváva. Je potrebné, aby sme niečo v tom urobili a všetko to, čo je podľa môjho názoru dobré, tak som presvedčený, že aj pán minister sa k tomu vyjadrí a povie, že či áno, alebo nie.
Bugár, Béla, podpredseda NR SR (2011-07-13):
Nech sa páči, prezentujeme sa a hlasujeme o tomto návrhu. (Hlasovanie.) Prítomných 124 poslancov, za hlasovalo 124. Tieto návrhy zo spoločnej správy sme schválili. Nech sa páči.
Gaborčáková, Soňa, poslankyňa NR SR (2019-01-30):
Ďakujem za slovo. Ďakujem za pripomienky. Každopádne, áno, ja si viem predstaviť, že zrejme ja by som, ak by som robila novelu zákona o hmotnej núdzi, robila by som ju ináč, asi by som trošku urobila poriadny vietor v tom. Áno, na základe toho by som, ako si povedala, kolegyňa, rozšírila okruh ľudí, ktorých zachytí ešte len to kvitnutie tej chudoby. Títo nám úplne všade sa stratia a potom už nevieme vlastne s ním dať rady. Potom zase, keď už sa nám niekde objavia, tak málo s nimi pracujeme cez služby, ale v podstate tým pádom oni sa neberú aj do tej práce. A to je pravda, že ak my ich nenaštartujeme k tomu, aby obnovili svoje správanie, oni nebudú chcieť ísť do tej práce. Čiže bez toho medzistupňa to nedokážeme a v súčasnosti vlastne takto na Slovensku vôbec nefungujeme. To treba zmeniť. To musí mať tri stupne. Tých, ktorých podchytíme, už sú potencionálni. Potom sú tí, ktorých nasmerujeme na zmenu správania a následne ich integrujeme na trh práce. Ak tieto tri časti nebudú súčasťou reformy zákona o hmotnej núdzi, jednoducho neporadíme s tými ľuďmi. Ďakujem.
Paška, Pavol, predseda NR SR (2014-10-30):
(Hlasovanie.) 134 prítomných, 132 za, 1 sa zdržal, 1 nehlasoval. Návrh sme schválili.
Žiak, Miroslav, poslanec NR SR (2022-05-05):
Ďakujem, pán predsedajúci. Milé kolegyne, kolegovia, už niekoľko týždňov počúvame od opozície, že vláda nepomáha ľuďom. Máme tu obrovskú mieru inflácie, máme tu zdražovanie palív, ľudia nedokážu platiť svoje účty za elektrinu, za plyn, nemôžu sa ani presúvať, keďže tie palivá išli raketovo hore. Samozrejme, nestihli si všimnúť, že bola tu pandémia covid, nestihli si všimnúť, že tu máme ruskú agresiu na Ukrajine a s tým spojené zdražovania. No prišiel návrh z opozície, ako pomôcť ľuďom v tejto ťažkej situácii, ako pomôcť bojovať s pandémiou, ako bojovať s infláciou a ako znížiť ceny palív na Slovensku. Prišli tri návrhy na obmedzenie práv žien, aby nemohli podstúpiť legálnu interrupciu. Toto potrebuje Slovensko, toto potrebuje Slovensko práve teraz, lebo tie ženy by sa náhodou rozhodli ísť na interrupciu, lebo to zachráni tých ľudí v Poltári, v Medzilaborciach alebo ľudí, ktorí majú minimálnu mzdu alebo ľudí, ktorí sú na životnom minime. Tento návrh opozície je kľúčový na pomoc ľuďom. Toto sme potrebovali, ďakujeme, milá opozícia, viac takých návrhov, viac. Veď ste tak užitoční, ste tak užitoční, ako, budem radšej ticho. Neužitoční. V čase, kedy ruská horda orkov a všelijakých zlobrov a polomutantov znásilňuje ženy na Ukrajine, ktoré ostali, ktoré ostali ako civilistky v obkľúčení a ostávajú tehotné po týchto zvrátenostiach. Skôr potrebujú mať možnosť ísť na interrupciu. Tak ako česká strana poslala na Ukrajinu niekoľko tabletiek po, aby sa takéto ženy mohli chrániť a nemuseli na takýto traumatizovaný zážitok spomínať celý život. A ja si osobne neviem predstaviť aj dokonca predkladateľov tohto návrhu, že by ich ženy alebo oni sami boli takto poškvrnení a poznačení a následne by museli takéto dieťa vynosiť, vychovať a celý život sa naňho pozerať. Nechcem si to ani predstaviť. Máme... Namiesto toho, aby sme to spravili jednoduchý krok a dokonca umožnili aj interrupciu tabletkou, tak opozícia sa rozhodla pomáhať, skutočne pomáhať tým najzraniteľnejším, v tomto prípade ženám. Ja nemám slov, ja vážne nemám slov a myslím si, že toto je, toto je skutočný obraz našej opozície bojovať za mafiu, chrániť ľudí, povyšovať sa, ako poslanci sú niečo viac ako zákon, no a sprísňovať interrupcie. Nebudem dlhšie vystupovať, lebo myslím si, že v tomto celom bolo povedané všetko. Faktograficky bude podľa mňa rozprávať Janka Cigániková, ktorá sa tu už chystá, už prehadzuje jednu stranu za druhou. Ale, milá opozícia, ďakujeme vám, viac takých návrhov, viac nech to celé Slovensko vidí, ako pomáhate! Ďakujem.
Pčolinský, Peter, podpredseda NR SR (2022-12-13):
Ďakujem. Na vaše vystúpenie je jedna faktická, pán poslanec Drdul.
Danko, Andrej, podpredseda NR SR (2024-02-13):
Ďakujem. Reagujte faktickými na pána Viskupiča. Pán poslanec Dostál.
Blaha, Ľuboš, poslanec NR SR (2013-12-06):
Ďakujem pekne. Pán kolega Sulík, nadviazal by som na to, čo váš kolega výstižne nazval sprostá disciplína, preteky v šetrení, úplne výstižné. To je presne to, čo ste tu predviedli. Sa tu ako ekonómovia hráte na to, kto je tu ten väčší šetrič, a teraz si tu meriate niečo, aby ste teraz ukázali, že vy ste ten väčší šetrič. A keď máme pomáhať ľuďom a keď máme robiť nejakú sociálnu politiku, tak to je Ježiško, čiže Ježiško, ktorý vôbec nepomáha ekonomike. Takže vzdelávanie, aby sme mali kvalitnú a vzdelanú pracovnú silu, školstvo tiež, to nepomáha ekonomike. Zdravotníctvo, aby sme mali zdravú pracovnú silu, to nepomáha ekonomike. To, že tu máme sociálnu stabilitu, to ekonomike nepomáha. Lepšie je, keď štrajkujú ľudia a keď sú v uliciach, že? Alebo to, že staviame cesty a infraštruktúru, to nepomáha ekonomike, to je Ježiško. Ale dôležité pre vás ekonómov je šetriť, šetriť, šetriť ako tí supi. To som spomínal pred tým. Ivan Mikloš bol presne fiškálny sup, nemyslel na ľudí. Peťo Kažimír je fiškálny jastrab, to znamená, úzkostlivo stráži verejné financie, ale myslí zároveň na ľudí. Tu je ten rozdiel. Pán kolega, vy ste to robili naozaj ako tí supi. Potrebujeme šetriť? Zoberme dôchodcom invalidné dôchodky, nedajme ich dôchodcom, škrtnime učiteľom financie, plaťte ľudia u lekára, toto bol váš spôsob šetrenia. Náš spôsob je sociálne citlivejší a namiesto sociálnej vojny, ktorú vy by ste chceli mať najradšej, sa snažíme presadzovať sociálny zmier. Čiže, pán kolega, áno, aj tento rozpočet je na sociálnej hrane a každý škrt bolí ľudí. Ale my na to myslíme, aby sme tým ľuďom aj dávali, aby tu bol sociálny zmier, a vy tu ponúkate iba niečo, čo by som nazval budgetový extrémizmus. Ďakujem.
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 138 poslancov. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Ďakujem. Ďalej prosím spravodajcu z výboru pre hospodársku politiku pána Miroslava Kotiana, aby uviedol hlasovanie v prvom čítaní o vládnom návrhu zákona, ktorým sa dopĺňa zákon č. 541/2004 Z. z. o mierovom využívaní jadrovej energie a o zmene a doplnení niektorých zákonov v znení zákona č. 238/2006 Z. z. pod tlačou 116. Nech sa páči, pán poslanec.
Laššáková, Jana, podpredsedníčka NR SR (2015-05-14):
Pán spravodajca? Nie. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený pod tlačou 1407. Spoločná správa výborov má tlač 1407a. Prosím podpredsedu vlády a ministra vnútra Roberta Kaliňáka, aby vládny návrh zákona odôvodnil. Nech sa páči, pán podpredseda vlády.
Goga, Pavol, poslanec NR SR (2016-12-06):
Ďakujem, vážený pán podpredseda. V rozprave nebol podaný žiadny procedurálny návrh. Prosím, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Ledecký, Vladimír, poslanec NR SR (2024-06-21):
Ja takisto v prvom rade by som chcel poďakovať navrhovateľke, že takýto návrh podala, a v druhom rade by som chcel upozorniť na to, že naozaj treba obdivovať a pomáhať tým ľuďom, ktorí sa starajú o ťažko zdravotne postihnutých blízkych v rodinnom prostredí, lebo vieme veľmi dobre, že pokiaľ o tohto človeka sa stará nejaká štátna inštitúcia, že je to výrazne, výrazne drahšie, ako keď, ako keď dostáva tú opateru od rodinných príslušníkov a, samozrejme, tá opatera je aj vrúcnejšia a lepšia. Poznáme v poslednom období pár tragických prípadov rodín alebo matiek, ktoré, ktoré naozaj nevedeli riešiť túto situáciu, lebo títo ľudia sa denne 24 hodín o týchto svojich blízkych starajú, takže návrh na odľahčovaciu službu je naozaj to, čo by sme mali podporiť. Stojí to, stojí to spoločnosť pár korún a rieši to pár problémov, ktoré, ktoré nevieme riešiť inak, a určite pomáha to tým ľuďom, ktorých, ktorých treba obdivovať, že tento ťažký údel sa rozhodli niesť sami. Ešte raz ďakujem.
Blanár, Juraj, podpredseda NR SR (2023-06-23):
Pani poslankyňa Bittó Cigániková.
Tomanová, Viera, poslankyňa NR SR (2011-05-18):
Ďakujem pekne, pán predsedajúci. Ja chcem v prvom rade poďakovať pánovi poslancovi Ondrušovi, ktorý sa skutočne zhostil a tie základné veci uviedol absolútne prehľadne a dokonca aj o tom, ako sa vyvíjala miera nezamestnanosti aj skutočnosť, že v roku 2008 vláda Roberta Fica dosiahla najnižšiu mieru nezamestnanosti, aká tu bola za obdobie posledných 15 rokov. V tejto súvislosti by som pripomenula, že po roku účinnosti Zákonníka práce prijatého od 1. septembra 2007 Inštitút pre finančnú politiku pri ministerstve práce jednoznačne vyhodnotil, že nešlo o poškodzujúci, nezhoršil podnikateľské prostredie tento Zákonník práce. Ale nedá mi, aby som nepovedala ešte jednu vec. A to v predchádzajúcej vláde pána Dzurindu v rokoch 2002 až 2006, kedy Zákonník práce novelizoval pán exminister Kaník, sa darilo znižovať mieru nezamestnanosti v rokoch 2004 a 2005 jediným spôsobom – o tom by nám mohol porozprávať niečo bývalý štátny tajomník pán Beblavý –, a to pravidelným rozpisovaním percentuálneho, povinného percentuálneho zníženia a vyradenia ľudí z evidencie práce, ktoré bolo rozpisované na jednotlivé úrady práce, kde museli úrady práce vyraďovať ľudí, aby dosiahli toto percento za nespoluprácu. Takže myslím si, že to nie je seriózne. Na druhej strane musím povedať ešte jednu vec, čo sa podarilo SMER-u – sociálnej demokracii, a teda vláde pod vedením Roberta Fica. Zákonník práce v roku 2007 prešiel celospoločenskou diskusiou a to, si myslím, je skutočne najvyšší prejav demokracie, kde boli zapracované všetky pripomienky, ktoré sa týkali ochrany práv zamestnancov. Ďakujem.
Jurinová, Erika, podpredsedníčka NR SR (2014-02-06):
Pán poslanec Daniš.
M. Dzurinda, predseda vlády SR: (2005-05-11):
Všetkým tým, ktorí ste ju podporili, sa chcem zo srdca poďakovať. Aj tým, ktorí to pripravili – svojmu skvelému ministrovi zahraničných vecí a podpredsedovi vlády, ostatným členom vlády, ale dnes večer najmä vám, panie poslankyne, páni poslanci z poslaneckých klubov SDKÚ, SMK, ANO. A osobitne sa chcem poďakovať slovenskej opozícii. Nebýva to často a viem, že je to prirodzené, že to nebýva často, keď opozícia hlasuje s koalíciou. Niečo pekné, perspektívne a pozitívne sa rodí na slovenskej scéne. Aj dnes som už povedal, že nikdy neočakávam od opozície, že bude podporovať vládu, ale dnes, panie poslankyne a páni poslanci z Hnutia za demokratické Slovensko, zo strany Smer a aj nezaradení poslanci, ktorí ste podporili európsku Ústavnú zmluvu, ste nehlasovali za vládu, ale hlasovali ste za Slovensko, za našu vlasť, za našu budúcnosť, za našu perspektívu. Veľmi pekne sa vám všetkým chcem poďakovať. A na záver. Bál som sa to trošku urobiť, lebo som si nebol predsa len celkom istý napríklad aj účasťou, ale napokon v posledných sekundách pred chvíľou som požiadal, aby nám pripravili čašu vína, tak do desiatich minút by to... (Reakcie z pléna.) Chcem vás veľmi pekne a srdečne pozvať na čašu vína tak do desiatich minút. Ďakujem veľmi pekne. (Potlesk.)
Bugár, Béla, podpredseda NR SR (2017-12-21):
Pán poslanec Mihál, môžte reagovať na faktické.
Laurenčík, Milan, podpredseda NR SR (2022-03-23):
Pán poslanec Miroslav Žiak.
Hladký, Pavol, poslanec NR SR (2011-07-08):
Pardon.
Hlina, Alojz, poslanec NR SR (2024-05-15):
Ďakujem pekne. Ďakujem aj pánovi Prostredníkovi za to, že vníma, a ja si myslím, že je to vážna vec. Sú to vody, ktoré boli doteraz ako tak tiché a mohli by aj takými zostať. Takže dajme naozaj pozor. A k tomuto dňu otvorených dverí pre ambasády. Ja som to teda mohol spomenúť (povedané so smiechom), mne to tak trošku pripomína tú scénu z toho filmu, kde tá Stela hovorí, že: „když vy brizolit, tak my kachličky“. No viete (povedané so smiechom), dobre, tak sú tu nejakí zástupcovia ambasády na, na balkóne a teraz sme sa dozvedeli, že tu je aj zástupca ruskej ambasády, nejak to celé vzniklo a mne to tak trošku pripomína ten brizolit a kachličky. Takže nech sa páči. Samozrejme ten kontext plne podpisujem a súhlasím, to, čo povedal pán, pán Szalay špeciálne, hej, že predstaviteľ akej krajiny je pán Bratčikov. Mne je to ľúto hovoriť, lebo naozaj my sme tu, aj moji rodičia, aj naši starí rodičia žili 40 rokov s tým, že na tom Rusku, teda Rusko ako Rusko, ale predsa len nás oslobodili a niečo, niečo na tom bolo a teraz sa im rúca svet a niektorí to zvládajú, niektorí to nezvládajú. A naozaj aj tí Rusi by mohli dávať pozor. Takže ja sa, ja sa tomuto dňu otvorených dverí v slovenskom parlamente pre ambasády, nejak že by som bol z neho nadšený, vôbec nie. A nie som nadšený vôbec z toho, že je, že bol prijatý veľvyslanec Ruskej federácie na pôde parlamentu. Ďakujem.
P. Minárik, poslanec: (2009-02-05):
Hodina otázok je bezpochyby kontrolný mechanizmus, a teda primárne opozičný inštitút, niečo, čo bolo samozrejmé ľuďom, ktorí tu boli pred štyrmi rokmi v koalícii a dnes sú v opozícii, ľuďom zo SMER-u jasné vôbec nie je. A preto sem musel prísť takýto návrh. Treba konštatovať, že už druhý v tomto volebnom období, pretože prax sa nemení. Nám to bolo jasné aj vtedy, keď sme boli v koalícii, a nám je to jasné aj teraz, keď sme v opozícii a pred štyrmi rokmi, pred troma rokmi, kde sme vládli, nikto z opozície nepotreboval predkladať takúto novelu, pretože v tom čase na to, aby sa odpovedalo na konkrétne otázky, aj nepríjemné otázky a hlavne opozičné otázky, na to stačila obyčajná slušnosť. Dneska na to obyčajná slušnosť nestačí. Dneska tu totižto obyčajná slušnosť absentuje. To nie je napadnutie premiéra. To je odpozorovanie z praxe, ako sa tu na každej hodine otázok správa. Tu nepanuje slušnosť, tu panuje neslušnosť SMER-u a neslušnosť premiéra, ktorá je zakotvená v jeho myslení spred roku 1989, pretože tak sa správa na každej hodine otázok.
Laššáková, Jana, podpredsedníčka NR SR (2014-02-04):
Vyhlasujem všeobecnú rozpravu za skončenú. Pán navrhovateľ, asi chcete zaujať stanovisko? Či vystúpil ste v rozprave. A to bola len písomná? Tak ospravedlňujem sa, mi pani poslankyňa, pani podpredsedníčka ma neinformovala, že to bola len ústna rozprava. Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Matovič a pán poslanec Brocka. Končím možnosť prihlásiť sa do rozpravy ústne. Nech sa páči, pán poslanec Matovič.
A. Belousovová, podpredsedníčka NR SR: (2008-09-11):
Končím možnosť prihlásiť sa s faktickými poznámkami. Pani poslankyňa Tkáčová, máte slovo.
Kyselica, Lukáš, poslanec NR SR (2023-02-07):
Ďakujem. Ja len upresním, riadne na Slovlexe je ten legislatívny proces ukončený, dva roky bolo vnútorné konanie, mimorezortné, vyhodnotenie, proste to je jedno, koľko malo OZP pripomienok, koľko im akceptovali, oni si tam napíšu hocičo. Viete, ten článok sa dá napísať o hocičom, kebyže sa spýtate odborárov, koľko bytov vybavili, tak sú ticho. O tom nenapíšu článok. Rozumiete. No, tých pripomienok tam bolo x, x, x. Ten návrh sa vyprecizoval tak, aby bol tip-top. A tak išiel na vládu. Len tam sa to zaseklo aj na hospodárskej rade, lebo vplyv na rozpočet tam je. A, žiaľ, je to dosť ročne, ale tu sa tá koncepcia mala nastaviť hneď na začiatku a táto zmena mala ísť. Tieto veci boli vybraté odtiaľ, ono by to bolo motivačné. Ide podľa toho, ono záleží podľa toho, kto vám zavolá. Keď vám zavolá bežný hliadkar, hliadkar na ulici, ten sa teší tejto zmene. Pokiaľ vám zavolá nejaký nadriadený na nižšom stupňom riadenia, ten sa nebude tomuto tešiť. A to je to, čo potrebujeme dorobiť. Keď to nedorobíme, tak ja to, jak som povedal, ja to vykuchám ten zákon. Pokiaľ vám zavolá nejaký, čo je na spisoch, tak jak som ja bol, tak taký tiež terajší stav tohto zákona zatiaľ nie je dostačujúci. Tak ako napísali aj odborári, tak ten vládny návrh počítal s tým motivačným príspevkom, čo je 141d. A pokiaľ by sa táto náhrada nerovnomernosti nastavila aj u tých, čo sú na spisoch, tak by to bolo podľa mňa prijateľné, aby neboli tie odchody koncom roka. Lebo ako som už uviedol, chystá sa valorizácia dôchodkov a ak bude mať niekto voľakú tú 25-ku, tak si to prepočíta a tí skúsenejší budú odchádzať. Bez rozdielu, aká tu je vláda.
Mazurek, Milan, poslanec NR SR (2022-05-11):
Ďakujem pekne kolegom. Štefan, možno si to nevieš predstaviť, ale mne sa to už reálne stalo. Nie na Slovensku, ale bol som vo Švédsku, tuším tri-štyri roky dozadu a prišiel som k jednej prevádzke, niečo som kupoval a hovorím im, že musím, bohužiaľ, platiť kartou, že nemám rozmenenú hotovosť a oni mi hovoria na to: aj tak by ste hotovosťou nezaplatili, lebo my by sme vám nemali čo vydať, tu už sa platí len kartou. A mne trošku zmrzol úsmev na tvári, lebo ja som sa im ospravedlňoval a vlastne som zistil, že to nejaký štandard, že hotovosť proste tam ako keby prestala existovať a oni to berú úplne normálne a ja som sa toho zdesil, lebo na jednej strane, áno, človek si povie, technologický pokrok, všetko fajn, je to jednoduchšie, nestratím tie peniaze, nemusím ich nosiť v nejakej veľkej peňaženke, niečo podobné, ale na druhej strane my vidíme, že ak zrazu príde napríklad štát s opatrením, že ak sa povinne nezaočkuješ, no tak nebudeš mať ľudské práva, zdochni od hladu, ako sa to stalo v Kanade, a vy si poviete, no ale ja nebudem akceptovať toto rozhodnutie štátu, že musím podstúpiť nezvratný lekársky zákrok len preto, aby som mohol slobodne pracovať, tak vám štát proste tú kartu vypne. A čo potom? A to nie sú dystopické predstavy od Orwella, to je realita pred pol rokom v Kanade, v Kanade, nie v Číne, to ja stále budem prízvukovať, lebo to je tak strašne desivé, že mal celý svet biť na poplach, ale nie tu sa všetci tvárime, že to je v poriadku, že stále to je taký ten demokratický režim a v rámci tých demokratických hodnôt, keď nás nebudeš poslúchať, no tak zdochni od hladu. To je proste jednoduchý recept tých tzv. západných demokratov a my sa tomu musíme postaviť, a presne ako povedal kolega Miro Suja, veď my nie sme proti technologickému pokroku, každý z nás používa nejaký smartfón, notebook, wifi, proste sociálne siete, ale ide o to, že človek musí mať na výber. My predsa nemôžeme zúžiť svoje možnosti a dať štátu do rúk nástroj k absolútnej totalitnej moci v prípade, že sa im znepáči nejaký váš názor, tomu sa treba postaviť, a preto je tento návrh.
A. Záborská, poslankyňa: (2002-07-02):
M. Ftáčnik, poslanec: Nie 2 až 9, ale 2 a 9. (Hlasy z pléna.) Tak potom 2 až 9 spoločne, lebo potom nemôžeme o deviatke v en bloc hlasovať. To nemôžeme potom urobiť. Spolu súvisia pohľadávky v bode 9 a v bode 2. Takto to povedal pán Finďo.
Ježík, Jozef, poslanec NR SR (2018-10-23):
Ďakujem. Ďalej hlasujme o prvom pozmeňujúcom návrhu pána poslanca Madeja, ktorý obsahuje 3 body, a hlasujeme spoločne o všetkých troch. Označené bolo č. 2.
Jurinová, Erika, podpredsedníčka NR SR (2014-07-04):
S reakciou na pána poslanca – pán poslanec Mihál, nech sa páči.
Pčolinský, Peter, podpredseda NR SR (2022-11-11):
Ďakujem pekne. Uzatváram možnosť na prihlásenie s faktickými poznámkami. Na vaše vystúpenie, pán poslanec, je sedem faktických poznámok. S prvou faktickou poznámkou Tomáš Taraba. Nech sa páči.
Grendel, Gábor, podpredseda NR SR (2021-10-06):
V rozprave teraz vystúpi ako písomne prihlásený pán poslanec Schlosár a pripraví sa pán poslanec Žiak.
Grendel, Gábor, podpredseda NR SR (2021-06-24):
Prajete si doplňujúcu otázku, pani poslankyňa? Nie. Ďakujem pekne, pán minister.
Glváč, Martin, podpredseda NR SR (2018-10-24):
Poslankyňa Cigániková.
Kresák, Peter, poslanec NR SR (2018-02-08):
Ďakujem pekne. Teraz pristúpme, prosím, k hlasovaniu o pozmeňujúcich a doplňujúcich návrhoch zo spoločnej správy. Gestorský výbor, pripomínam, teda gestorský výbor odporúča hlasovať spoločne o bodoch 1 a 2 s odporúčaním schváliť.
Jarjabek, Dušan, poslanec NR SR (2021-09-30):
Ďakujem veľmi pekne za slovo, pán podpredseda, pán predsedajúci. Ja sa chcem veľmi pekne poďakovať pánovi JUDr. Suskovi, ešte raz by som chcel zodpo... zodpovedať pánovi JUDr. Suskovi, predsedovi ústavného výboru, za jeho konečne normálny prejav, ktorý tuná zaznel. To je ako, ako hygiena, keď sa človek po dlhom čase umyje z tohto, z tohto blata, ktorá, ktoré tuná zaznieva celý tento deň. Ešte raz sa mu chcem veľmi pekne poďakovať, konečne jeden normálny, odborný výklad človeka, ktorý tomu rozumie, ktorý je vo veci, ktorý si nešliape po jazyku a ktorý nikoho nechce urážať, uraziť. A chcem vám povedať len toľko, že ešte raz ďakujem, a konečne som mal pocit, že sedím v parlamente, a nie v parlademente.